ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ክልል ኣምሓራ፡ ብዛዕባ ኣብ መተማ የውሃንስ ኣብ ቀይዲ ዝወዓላ መካይን ምርመራ ይካየድ ኣሎ 19 ነሓሰ 2019 ምንጪ ስእሊ, Social media መግለጺ ስእሊ, ኣብ መተማ የውሃንስ ደው ክብላ ዝተገዳዳ መካይን ሰራዊት ምክልኻል ኢትዮጵያ ናብ ሱዳን እናተጉዓዛ እንከለዋ ኣብ መተማ የውሃንስ ደው ክብላ ዝተገደዳ ሓሙሽተ መካይን ምክልኻል ሰራዊት ኢትዮጵያ ምርመራ ይካየደለን ከምዘሎ ፖሊስ እቲ ከባቢ ንቢቢሲ ገሊጹ። እተን መካይን ትማሊ ድሕሪ ቀትሪ ብነበርቲ ከተማ መተማ የውሃንስ ደው ክብላ ከምዝተገደዳ ምስተቓልሐ፡ ኣዘራራቢ ዛዕባ ኮይኑ ኣምስዩ እዩ። ጽዕነት ምክልኻል ሃገር ዝጸዓና እተን መካይን፡ ቁጽሮም ብዘይንዓቕ ሰባት ተኸቢበን ኣብ ወሰን ጽርግያ ደው ምባለንን እንታይ ከምዝጸዓናን ብሰበ ስልጣን እቲ ከባቢ ምጽራይ ይግበረለን ከምዘሎ ክግለጽ ጸኒሑ እዩ። ሰራሕተኛታት ኢሚግሬሽን፡ ንዘወርቲ እተን መካይን ፓስፖርቶም ከርእዩ ሓቲቶም ከርእይዎም ፍቓደኛታት ከምዘይኮኑ ቢቢሲ ዘዘራረቦ በዓል ሞያ ምርመራ ገበን መተማ የውሃንስ ሳጅን እንዳልካቸው ተሰማ ገሊጹ። "ብሰንኪ እዚ ድማ ዘይምርድዳእ ስለዝተፈጠረ ኣብቲ ከባቢ ዝነበሩ ሰባት ብዘይሕጋዊ መንገዲ ናብ ሱዳን ክሰግሩ'ዮም ደልዮም ብዝብል ጥርጣረ ኣብ ትሕቲ ቀይዲ ፖሊስ ኣውዒሎምዎም" ክብል ሳጅን እንዳልካቸው ተዛሪቡ። ፖሊስ ዋላ'ኳ እተን ተሽከርከርቲ ከምቲ ዝተጠርጠረ ኮይኑ እንተዘይረኸቦ "ታርጋ ቁጽሪ እተን መካይን ብግረሶ ክሽፈን ምግባሩ ካሊእ ምኽንያት መጠርጠሪ ከምዝነበረ" እቲ ሳጅን ኣረዲኡ። ኣብዚ ሕዚ እዋን እተን ሓሙሽተ መካይን ኣብ ትሕቲ ቀይዲ ኣትየን ብኣካላት ምምሕዳር እቲ ከባብን ኣዘዝቲ ሰራዊት ምክልኻል ሃገርን ብሓባር ከይዲ ምጽራይ ይግበረለን ከምዘሎ ዝገለጸ ሳጅን እንዳልካቸው ዝጸዓንኦ ድማ ኣጽዋር ኵናት ከምዝኾነ ንቢቢሲ ሓቢሩ። እተን መካይን ወተሃደራዊ ክዳን ብዝተኸደኑ ውሑዳት ኣባላት ሰራዊት ምክልኻል ተዓጂበን ይሓልፋ ከምዝነበራ ይገለጽ ድኣ'ምበር ሳጅን ኣብዚ ጉዳይ ምሉእ ሓበሬታ ከምዘይብሉ ገሊጹ። "ብሰንኪ እቲ ዝተፈጠረ ዕግርግር ዋላ ሓንቲ ናይ ጸጥታ ሽግር ኮነ ስርቂ ኣይተፈጸመን" ክብል እውን ወሲኹ ገሊጹ። ኣብን፡ ልዕሊ 100 ኣባላተይ 'ተኣሲሮም' ኢሉ ሰልፈኛታት፡ ፕረዚደንት ክልል ኣምሓራ ካብ ስልጣኑ ክወርድ ሓቲቶም ስለምንታይ ከቢድ ኣፅዋር ይዕገት' ሎ?
